કૃષિ મંત્રીશ્રી આર.સી.ફળદુએ “ભારત માતા કી જય” ના નારા સાથે દેશના પાયાનો વિકાસ કરવો હોય તો સૌપ્રથમ માતૃશક્તિનો વિકાસ કરવો પડશે તેમ જણાવી તેમણે કહ્યુ હતુ કે, મહિલાઓનું શોષણ અટકે તે માટે રાજ્ય સરકારે અભયમ હેલ્પલાઇનની શરૂઆત કરેલ છે. દિકરીના જન્મથી લઇને તેને સારૂ શિક્ષણ અને આરોગ્ય મળે તે માટે રાજ્ય સરકાર કટિબધ્ધ છે. દિકરીઓને ભણાવવા અને શિક્ષણ થકી જ સમાજ અને દેશ આગળ આવશે તેવી આશા મંત્રીશ્રીએ વ્યક્ત કરેલ હતી. જો દેશનો વિકાસ સાધવો હશે તો તે માટે પાયાનો વિકાસ કરવો જોઇએ અને તેના માટે માતૃશક્તિનો વિકાસ કરવો પડશે. દુનિયાના જે જે દેશે વિકાસ કર્યો છે તે માતૃશક્તિથી કર્યો છે.